Joachim Frederik av Slesvig-Holsten-Sønderborg-Pløn

Joachim Frederik (født 9. mai 1668, død 25. januar 1722) var en av de mange avdelte sønderborgske hertuger. 

Han var sønn av hertug August av Slesvig-Holsten-Sønderborg-Nordborg og Elisabeth Charlotte av Anhalt-Harzgerode (1647–1723), og ble født i Magdeburg hvor faren var guvernør. Joachim Frederik ble utdannet militært og tjente i 1688 som generalmajor under prins Vilhelm av Oranien. 

Etter farens død i 1699 arvet han Nordborg med gårdene på Als, mens den yngre bror Christian Carl (1674–1706) fikk Søbygård på Ærø. Da sistnevnte inngikk et ikke-standsmessig ekteskap, fikk Joachim Frederik ham til gi avkall på sin arv så lenge Joachim Frederiks mannlige linje eksisterte. 

I 1706 arvet Joachim Frederik også Pløn slott som han slo seg ned på. Han etterlot seg stor gjeld da han døde 25. januar 1722. Brorsønnen Frederik Carl von Carlstein (1706–1761) ble den siste hertug av Pløn.

Ekteskap 
Joachim Frederik var gift to ganger: 
 i 1704 med Magdalene Juliane av Pfalz-Birkenfeld (1686-1720), datter av pfalzgrev Johan Karl av Pfalz-Gelnhausen (1686-1720)
 i 1721 med Juliane Louise av Østfrisland (1698-1740), datter av fyrst Christian Eberhard af Østfrisland (1665-1708)

Referanser 

Huset Slesvig-Holsten-Sønderborg-Pløn
Hertuger av Slesvig-Holsten-Sønderborg-Nordborg